
ΕΦΗΜΕΡΙΣ ΤΗΣ ΚΥΒΕΡΝΗΣΕΩΣ 


ΤΗΣ ΕΛΛΗΝΙΚΗΣ ΔΗΜΟΚΡΑΤΙΑΣ 


ΤΕΥΧΟΣ ΠΡΩΤΟ 


Αρ. Φύλλου 29 


20 Φεβρουάριου 2001 


ΠΡΟΕΔΡΙΚΟ ΔΙΑΤΑΓΜΑ ΥΠ’ ΑΡΙΘ. 40 
Ίδρυση, οργάνωση και λειτουργία Υποδιεύθυνσης Αστυ¬ 
νομικών Επιχειρήσεων Κρήτης. 

Ο ΠΡΟΕΔΡΟΣ 

ΤΗΣ ΕΛΛΗΝΙΚΗΣ ΔΗΜΟΚΡΑΤΙΑΣ 

Έχοντας υπόψη: 

1. Τις διατάξεις του άρθρου 11 παρ. 1 εδάφ. α', β' καιστ' 
του ν. 1481/1984 «Οργανισμός Υπουργείου Δημόσιας Τά¬ 
ξης» (Α'-152), όπως αντικαταστάθηκε με άρθρο 1 παρ. 1 
τουν. 1590/1986 (Α'- 49). 

2. Τις διατάξεις των άρθρων Μπαρ. 7 και 28 παρ. 1 του 
ν. 2800/2000 «Αναδιάρθρωση Υπηρεσιών Υπουργείου Δη¬ 
μόσιας Τάξης, σύσταση Αρχηγείου Ελληνικής Αστυνο¬ 
μίας και άλλες διατάξεις» (Α'- 41). 

3. Τις διατάξεις του άρθρου 29Ατου ν. 1558/1985 «Κυ¬ 
βέρνηση και Κυβερνητικά Όργανα» (Α'- 137), το οποίο 
προστέθηκε με το άρθρο 27 του ν.2081/1992 (Α'-154) και 
αντικαταστάθηκε με το άρθρο 1 του ν. 2469/1997 (Α'- 38). 

4. Τις διατάξεις του π.δ. 82/1993 «Περιορισμός συναρ- 
μοδιότητας κατά την έκδοση κανονιστικών διαταγμάτων 
και αποφάσεων σε θέματα αρμοδιότητας των Υπουργεί¬ 
ων Προεδρίας της Κυβέρνησης και Δημόσιας Τάξης» (Α'- 
36). 

5. Τις διατάξεις του άρθρου 22 παρ. 3 του ν. 2362/1995 
«Περί Δημοσίου Λογιστικού, Ελέγχου των Δαπανών του 
Κράτους και άλλες διατάξεις» (Α'- 247). 

6. Την υπ’ αριθ. 1039386/441/Α-0006 από 21-4-2000 α¬ 
πόφαση του Πρωθυπουργού και του Υπουργού Οικονομι¬ 
κών «Ανάθεση αρμοδιοτήτων Υπουργού Οικονομικών 
στους Υφυπουργούς Οικονομικών» (Β'- 571). 

7. Το γεγονός ότι από τις διατάξεις του παρόντος δια¬ 
τάγματος, προκαλούνται δαπάνες σε βάροςτου κρατικού 
προϋπολογισμού ύψους 85.000.000 δραχμών, περίπου, 
για το έτος 2000, 78.000.000 δραχμών περίπου για καθέ¬ 
να των ετών 2001,2002 και 2004,83.000.000 δραχμών πε¬ 
ρίπου για το έτος 2003 και 80.000.000 δραχμών περίπου 
για το έτος 2005. Από τις δαπάνες αυτές, εκείνες του έ¬ 
τους 2000 θα αντιμετωπιστούν από τις πιστώσεις του ε- 
κτελούμενου Π/Υ εξόδων Ε.Φ. 43-110 «ΕΛΛΗΝΙΚΗ ΑΣΤΥ¬ 
ΝΟΜΙΑ», οι δαπάνες του έτους 2001 θα αντιμετωπιστούν 
από τις πιστώσεις του αντίστοιχου Π/Υ εξόδων Ε.Φ. 43- 
110 «ΕΛΛΗΝΙΚΗ ΑΣΤΥΝΟΜΙΑ», ενώ οι δαπάνες του έτους 
2002 και επομένων ετών θα προβλέπονται και θα αντιμε¬ 


τωπίζονται από τις πιστώσεις που θα εγκρίνονται για το 
σκοπό αυτό στους αντίστοιχους Π/Υ εξόδων Ε.Φ. 43-110 
«ΕΛΛΗΝΙΚΗ ΑΣΤΥΝΟΜΙΑ». 

8. Την υπ'αριθ. 3/2001 γνωμοδότηση του Συμβουλίου 
της Επικράτειας, ύστερα από πρόταση του Υπουργού Δη¬ 
μόσιας Τάξης και του Υφυπουργού Οικονομικών, αποφα¬ 
σίζουμε: 

Άρθρο 1. 

Ίδρυση - αποστολή. 

1. Ιδρύεται και λειτουργεί Υποδιεύθυνση Αστυνομικών 
Επιχειρήσεων Κρήτης (ΥΠ.ΑΣ.Ε.Κ.), με έδρα και τοπική 
αρμοδιότητα εκείνη της Γενικής ΑστυνομικήςΔιεύθυνσης 
Περιφέρειας Κρήτης, στην οποία και υπάγεται διοικητικά. 

2. Η Υποδιεύθυνση Αστυνομικών Επιχειρήσεων Κρήτης 
έχει ως αποστολή τη συμβολή και παροχή ειδικής υπο¬ 
στήριξης στο έργο των Υπηρεσιών της Γενικής Αστυνομι¬ 
κής Διεύθυνσης Περιφέρειας Κρήτης για την αποτελε¬ 
σματικότερη πρόληψη και καταστολή του οργανωμένου 
και κοινού εγκλήματος, την αντιμετώπιση σοβαρών συμ¬ 
βάντων αστυνομικής αρμοδιότητας, την εξασφάλιση και 
διασφάλιση της απρόσκοπτης κοινωνικής διαβίωσης και 
την ενίσχυση καιπαγίωσητου αισθήματος ασφαλείαςτων 
πολιτών και την παροχή έννομης προστασίας σ’ αυτούς. 
Στην αποστολή της Υποδιεύθυνσης Αστυνομικών Επιχει¬ 
ρήσεων Κρήτης περιλαμβάνονται, ιδίως: 

α. Ο έλεγχος της τήρησης των διατάξεων που αφορούν 
στα όπλα και τις εκρηκτικές ύλες και η καταπολέμηση των 
σχετικών με αυτά παρανόμων δραστηριοτήτων. 

β. Ο έλεγχος και η δίωξη της παράνομης παραγωγής, 
διακίνησης, εμπορίας και χρήσης ναρκωτικών και ψυχο¬ 
τρόπων ουσιών και των συναφών με αυτά εγκλημάτων. 

γ. Η πρόληψη και καταστολή των εγκλημάτων της ζωο¬ 
κλοπής και ζωοκτονίας και η αντιμετώπιση των σχετιζομέ- 
νων με αυτά παρανόμων δραστηριοτήτων. 

δ. Η δίωξη του λαθρεμπορίου και της αρχαιοκαπηλίας. 

ε. Ο έλεγχος της τήρησης των διατάξεων που αφορούν 
την είσοδο, παραμονή και εργασία των αλλοδαπών στη 
χώρα. 

στ. Η περιφρούρηση της δημόσιας ειρήνης και της ευ¬ 
ταξίας στην ύπαιθρο και η αντιμετώπιση αστυνομικής αρ¬ 
μοδιότητας συμβάντων, όπως περιπτώσεις έντονωντοπι- 
κών διενέξεων, απαγωγών προσώπων, ανθρωποκτονιών, 
ληστειών και εκβιάσεων, αναζητήσεων και συλλήψεων 

διωκόμενων προσώπων, σε συνεργασία με τις τοπικές α¬ 
στυνομικές δυνάμεις, εφόσον αυτό καθίσταται αναγκαίο. 

ζ. Η προστασία συγκεκριμένων ευπαθών στόχων αστυ¬ 
νομικού ενδιαφέροντος. 

Άρθρο 2. 

Συγκρότηση. 

1. Η Υποδιεύθυνση Αστυνομικών Επιχειρήσεων Κρήτης 
συγκροτείται από τις κατωτέρω Υπηρεσίες: 

α. Το Επιτελείο. 

β. Το Τμήμα Αστυνομικών Επιχειρήσεων (Τ.Α.Ε.) Χα¬ 
νιών. 

γ. Το Τμήμα Αστυνομικών Επιχειρήσεων (Τ.Α.Ε.) Ρεθύ- 
μνης. 

δ. Το Τμήμα Αστυνομικών Επιχειρήσεων (Τ.Α.Ε.) Ηρα¬ 
κλείου. 

ε. Το Τμήμα Αστυνομικών Επιχειρήσεων (Τ.Α.Ε.) Λασιθί- 
ου. 

2. Το Επιτελείο της Υποδιεύθυνσης Αστυνομικών Επι¬ 
χειρήσεων Κρήτης διαρθρώνεται στα ακόλουθα Γρα¬ 
φεία: 

α. Γ ραφείο Διοικητικής Υποστήριξης. 

β. Γραφείο Επιχειρησιακής Τακτικής. 

3. Το Γ ραφείο Διοικητικής Υποστήριξης χειρίζεταιτα θέ¬ 
ματα προσωπικού, αλληλογραφίας, χρηματικού, υλικού 
και τεχνικών μέσων. 

4. Το Γραφείο Επιχειρησιακής Τακτικής έχει τις ακό¬ 
λουθες αρμοδιότητες: 

α. Μεριμνά για τη συνεργασία και το συντονισμό των 
Τμημάτων Αστυνομικών Επιχειρήσεων σε θέματα εκπλή¬ 
ρωσης και αποστολής τους, σύμφωνα με τις εντολές του 
Διευθυντή της Υπηρεσίας. 

β. Δέχεται, καταγράφει και αναλύει τις αναφορές των 
Τμημάτων Αστυνομικών Επιχειρήσεων, αξιολογεί τη δρά¬ 
ση και την αποτελεσματικότητά τους και εισηγείται τρό¬ 
πους βελτίωσης αυτής. 

γ. Συγκεντρώνει, επεξεργάζεται και αξιοποιεί στοιχεία 
και πληροφορίες επί θεμάτων βαρύνουσας ή εκτεταμέ¬ 
νης εγκληματικότητας και εισηγείται τη λήψη μέτρων και 
μεθόδων για την αντιμετώπισή τους. 

δ. Φροντίζει για την κατάρτιση σχεδίων τακτικής και έ¬ 
κτακτης επιχειρησιακής δράσης, σύμφωνα με τις εντολές 
και οδηγίες του Διευθυντή της Υπηρεσίας, παρακολουθεί 
την εφαρμογή τους από τα Τμήματα Αστυνομικών Επιχει¬ 
ρήσεων και αξιολογεί τα σχετικά αποτελέσματα. 

ε. Μελετά και διατυπώνει εξειδικευμένα μέτρα και με¬ 
θόδους ενεργειών και προστασίας του προσωπικού των 
Τμημάτων Αστυνομικών Επιχειρήσεων κατά την εκτέλεση 
των καθηκόντων του. 

5. Τα Τμήματα Αστυνομικών Επιχειρήσεων Χανιών, Ρε- 
θύμνης, Ηρακλείου και Λασιθίου έχουν έδρα και τοπική 
αρμοδιότητα εκείνη των αντιστοίχων Αστυνομικών Διευ¬ 
θύνσεων και διαρθρώνονται εσωτερικά στα ακόλουθα 
Γ ραφεία: 

α. Γ ραφείο Γ ραμματείας. 

β. Γ ραφείο Επιχειρήσεων. 

6. Το Γ ραφείο Γ ραμματείας στελεχώνεται με αστυνομι¬ 
κό προσωπικό μέχρι τρία (3) άτομα και είναι αρμόδιο για 
το χειρισμό των θεμάτων γραμματειακής και διοικητικής 
υποστήριξης, καθώς και την τήρηση του αρχείου, και ει¬ 
δικότερα: 

α. Μεριμνά για τη χορήγηση των φύλλων αδειών και των 


φύλλων πορείας στο προσωπικό της Υπηρεσίας, σύμφω¬ 
να με τις ισχύουσες διατάξεις. 

β. Χειρίζεται τα θέματα ασθενειών, πειθαρχίας και ηθι¬ 
κών αμοιβών του προσωπικού της Υπηρεσίας. 

γ. Τηρείτο απαραίτητα για την κανονική λειτουργία της 
Υπηρεσίας υπηρεσιακά βιβλία. 

δ. Καταχωρίζει εμπιστευτικές και άλλες διαταγές που α¬ 
φορούν αποκλειστικά θέματα προσωπικού στα προς τού¬ 
το τηρούμενα βιβλία και φροντίζει για την έγκαιρη κοινο¬ 
ποίησή τους στο προσωπικό της Υπηρεσίας. 

ε. Μεριμνά για την επίδοση δικογράφων στο προσωπι¬ 
κό και τη διαβίβαση αρμοδίως των αποδεικτικών επίδο¬ 
σης. 

στ. Φροντίζει για την παραλαβή, πρωτοκόλληση, διανο¬ 
μή προς ενέργεια της εισερχόμενης αλληλογραφίας και 
γενικά για τη διακίνηση και ταχεία διεκπεραίωση αυτής, 
σύμφωνα με τις κείμενες διατάξεις και τις διαταγές του 
διοικητή. 

ζ. Χειρίζεται τα θέματα της διαχείρισης του χρηματικού 
και υλικού. 

η. Εκτελεί κάθε άλλη υπηρεσία που ανατίθεται σ’ αυτό 
από το διοικητή της Υπηρεσίας, στα πλαίσια των αρμο¬ 
διοτήτων του. 

7. Το Γραφείο Επιχειρήσεων στελεχώνεται με αστυνο¬ 
μικό προσωπικό και ειδικούς φρουρούς και είναι αρμόδιο 
για την εντός των συνταγματικών και νομοθετικών πλαι¬ 
σίων πραγμάτωση της αποστολής της Υπηρεσίας, η ο¬ 
ποία εκπληρώνεται με τους εξής, ιδίως, τρόπους: 

α. Ενέργεια προγραμματισμένων ή αιφνιδιαστικών ε¬ 
λέγχων και ερευνών επί οχημάτων, προσώπων, πραγμά¬ 
των, εγκαταστάσεων και χώρων, 
β. Συλλογή, αξιολόγηση και αξιοποίηση πληροφοριών, 
γ. Ενέργεια ενεδρών, κατοπτεύσεων και περιπολιών πε¬ 
ζών και εποχούμενων. 

δ. Αναζήτηση, εντοπισμό και σύλληψη δραστών και διω- 
κομένων προσώπων, κατάσχεση προϊόντων και πειστη¬ 
ρίων εγκλημάτων και μέσων τέλεσης αυτών. 

ε. Επιτήρηση περιοχών, εγκαταστάσεων και χώρων κα¬ 
θώς και φρούρηση συγκεκριμένων ευπαθών στόχων α¬ 
στυνομικού ενδιαφέροντος. 

στ. Συνεργασία και σύμπραξη, με άλλες αστυνομικές Υ¬ 
πηρεσίες, κατά το σχεδίασμά και την εκτέλεση κοινών α¬ 
στυνομικών επιχειρήσεων. 

8. Πρόσωπα που για οποιαδήποτε νόμιμη αιτία συλλαμ- 
βάνονται καθώς και μέσα διάπραξης, προϊόντα και πει¬ 
στήρια εγκλημάτων, τα οποία ανευρίσκονται και κατά¬ 
σχονται, κατά την αποστολή των Τμημάτων Αστυνομικών 
Επιχειρήσεων προσάγονται ή παραδίδονται, αντίστοιχα 
και κατά περίπτωση, στις οικείες και αρμόδιες κατά τόπο 
και καθ’ ύλη αστυνομικές Υπηρεσίες, για περαιτέρω ε¬ 
νέργειες. Στις ίδιες Υπηρεσίες παραδίδονται και τα δελτία 
βεβαίωσης παραβάσεων και συμβάντων. Κατεξαίρεση 
δεν παραδίδονται στις ανωτέρω Υπηρεσίες οι πράξεις ε¬ 
πιβολής προστίμων ή διοικητικών ποινών, ο χειρισμός των 
οποίων ανήκει στην αρμοδιότητα των Τμημάτων Αστυνο¬ 
μικών Επιχειρήσεων. Όλα τα αδικήματα και συμβάντα και 
τα συναφή προς αυτά περιστατικά καταχωρούνται στο Βι¬ 
βλίο Αδικημάτων - Συμβάντων - Συστάσεων - Συλλήψεων 
και Παραπόνων ή και άλλα ειδικά βιβλία, τα οποία τηρού¬ 
νται από το οικείο Τμήμα Αστυνομικών Επιχειρήσεων, 
σύμφωνα με τις κείμενες διατάξεις. 

9. Ο Διευθυντής της Υποδιεύθυνσης Αστυνομικών Επι¬ 
χειρήσεων Κρήτης συνεργάζεται με τους Διευθυντές των 

Αστυνομικών Διευθύνσεων της Γενικής Αστυνομικής Δι¬ 
εύθυνσης Περιφέρειας Κρήτης σε θέματα ανταλλαγής 
πληροφοριών και συντονισμού των ενεργειών για την α¬ 
ποτελεσματικότερη αντιμετώπιση της εγκλη ματικότητας. 

10. Τα Τμήματα Αστυνομικών Επιχειρήσεων δύνανται 
να ασκούν τις καθ’ ύλην αρμοδιότητέςτους και σε περιο¬ 
χή εκτός της εδαφικής τους δικαιοδοσίας, με διαταγή ή έ¬ 
γκριση κατά περίπτωση, του Γενικού Αστυνομικού Διευ¬ 
θυντή Περιφέρειας Κρήτης και εφόσον ειδικοί λόγοι επι¬ 
βάλλουν τούτο. 

11. Δεν θίγονται οι αρμοδιότητες και οι υποχρεώσεις 
των λοιπών αστυνομικών Υπηρεσιών, αναφορικά με τους 
τομείς της αποστολής των Τμημάτων Αστυνομικών Επι¬ 
χειρήσεων. 

12. Για τα θέματα που αφορούν τις υπηρεσιακές ενέρ¬ 
γειες του προσωπικού της Υποδιεύθυνσης Αστυνομικών 
Επιχειρήσεων Κρήτης και δεν ρυθμίζονται από τις διατά¬ 
ξεις του παρόντος διατάγματος, εφαρμόζονται ανάλογα 
οι διατάξεις των άρθρων 74,76 έως 79,93 έως 96,99,101, 
102, 107 έως 123, 125 και 133του π.δ. 141/1991 (Α'-58). 

Άρθρο 3. 

Καθήκοντα οργάνων Υπηρεσιών. 

1. Ο Διευθυντής της Υποδιεύθυνσης Αστυνομικών Επι¬ 
χειρήσεων Κρήτης φέρει το βαθμό του Αστυνομικού Δι¬ 
ευθυντή ή του Αστυνομικού Υποδιευθυντή, και έχει τα α¬ 
κόλουθα καθήκοντα: 

α. Είναι υπεύθυνος έναντι του Γενικού Αστυνομικού Δι¬ 
ευθυντή Περιφέρειας Κρήτης για τη λειτουργία της Υπο¬ 
διεύθυνσης. 

β. Εποπτεύει, συντονίζει, κατευθύνει και ελέγχει τη δρα¬ 
στηριότητα των Υπηρεσιών της Υποδιεύθυνσης και εκδί¬ 
δει τις, κατά την κρίση του, αναγκαίες διαταγές και οδη¬ 
γίες για την αποτελεσματικότερη εκτέλεση της αποστο¬ 
λής τους. 

γ. Αναφέρει άμεσα στον οικείο Γενικό Αστυνομικό Διευ¬ 
θυντή Περιφέρειας, για τα αξιόλογα περιστατικά που α¬ 
φορούν στη δράση των Τμημάτων Αστυνομικών Επιχει¬ 
ρήσεων και τον ενημερώνει καθημερινά για την εν γένει 
δραστηριότητα και για τα αποτελέσματα των ενεργειών 
των εν λόγω Υπηρεσιών. 

δ. Επιθεωρεί τακτικά μία, τουλάχιστον, φορά κάθε μήνα 
και έκτακτα όταν κρίνει αυτό ως αναγκαίο, ή διαταχθεί 
σχετικά, τα Τμήματα Αστυνομικών Επιχειρήσεων με σκο¬ 
πό τη διαπίστωση του βαθμού ετοιμότητας, ικανότητας 
και αποτελεσματικότητας αυτών, εκδίδει τις αναγκαίες 
διαταγές και οδηγίες και λαμβάνει ή προτείνει ανάλογα 
μέτρα. 

ε. Υποβάλλει στη Γενική Αστυνομική Διεύθυνση Περι¬ 
φέρειας Κρήτης, ανά δίμηνο λεπτομερή αναφορά για τη 
δραστηριότητα και τα αποτελέσματα της δράσης των 
Τμημάτων Αστυνομικών Επιχειρήσεων. 

στ. Συνεργάζεται με τους Διευθυντές των Αστυνομικών 
Διευθύνσεων της οικείας Γενικής Αστυνομικής Διεύθυν¬ 
σης Περιφέρειας και τους διοικητές των υφισταμένων 
τους Υπηρεσιών, καθώς και με τις τοπικές, στρατιωτικές 
και λοιπές κρατικές αρχές, τους Ο.Τ.Α. και φορείς στα 
πλαίσια των αρμοδιοτήτων του. 

ζ. Καταρτίζει εμπιστευτικάτακτικά και έκτακτα σχέδια ε¬ 
πιχειρησιακής δράσης και φροντίζει για την εφαρμογή 
τους από τα Τμήματα Αστυνομικών Επιχειρήσεων. 

η. Αναλαμβάνει προσωπικά το συντονισμό και τη διεύ¬ 


θυνση αστυνομικών επιχειρήσεων σε περιπτώσεις μείζο- 
νος σπουδαιότητας ή εφόσον συμπράττουν κατ’ αυτές δυ¬ 
νάμεις και άλλων αστυνομικών Υπηρεσιών ή εξελίσσονται 
σε περιοχές δικαιοδοσίας περισσοτέρων του ενός Τμημά¬ 
των Αστυνομικών Επιχειρήσεων, καθώς και σε κάθε περί¬ 
πτωση που κρίνει τούτο αναγκαίο ή διαταχθεί σχετικά. 

θ. Συντάσσει την έκθεση αξιολόγησης του Υποδιευθυ¬ 
ντή της Υπηρεσίας και γνωματεύει σ'αυτές που συντάσσει 
εκείνος. 

2. Το Διευθυντή σε περίπτωση απουσίας ή κωλύματος 
αναπληρώνει ο Υποδιευθυντής της Υποδιεύθυνσης. 

3. Ο Υποδιευθυντής της Υποδιεύθυνσης Αστυνομικών 
Επιχειρήσεων Κρήτης φέρει το βαθμό του Αστυνομικού 
Υποδιευθυντή ή του Αστυνόμου Α', είναι άμεσος βοηθός 
του Διευθυντή καιεκτελείτα καθήκοντάτου, σύμφωνα με 
τους ισχύοντες νόμους και κανονισμούς. Ειδικότερα, ο Υ¬ 
ποδιευθυντής: 

α. Ευθύνεταιέναντιτου Διευθυντή για τη λειτουργία του 
Επιτελείου της Υποδιεύθυνσης. 

β. Λαμβάνει γνώση της εισερχόμενης και εξερχόμενης 
αλληλογραφίας και προσυπογράφει τα έγγραφα που υ¬ 
πογράφει ο Διευθυντής. 

γ. Υπογράφει τα φύλλα πορείας και αδείας του προσω¬ 
πικού των Γ ραφείων του Επιτελείου. 

δ. Συντάσσει τις εκθέσεις αξιολόγησης του προσωπι¬ 
κού των Γ ραφείων του Επιτελείου και των Διοικητών των 
Τμημάτων Αστυνομικών Επιχειρήσεων και γνωματεύει 
σ'αυτές που συντάσσουν οι τελευταίοι. 

ε. Ενεργεί τακτικές ή έκτακτες επιθεωρήσεις στα Τμή¬ 
ματα Αστυνομικών Επιχειρήσεων, σύμφωνα με τις διατα¬ 
γές του Διευθυντή της Υποδιεύθυνσης. 

4. Ο Διοικητής του Τμήματος Αστυνομικών Επιχειρήσε¬ 
ων φέρει το βαθμό του Αστυνόμου Α'. Έχει τα προβλεπό- 
μενα από τις κείμενες διατάξεις καθήκοντα, υποχρεώσεις 
και δικαιώματα του διοικητή Αστυνομικού Τ μήματος και ε¬ 
πιπλέον: 

α. Συνεργάζεται με τους διοικητές των κατά τόπους αρ¬ 
μοδίων αστυνομικών Υπηρεσιών σε θέματα συντονισμού 
των ενεργειών για την αποτελεσματικότερη εκπλήρωση 
της αποστολής τους και την αποφυγή συγχύσεως και ε¬ 
μπλοκών κατά τη διάρκεια κοινής ή παράλληλης επιχει¬ 
ρησιακής δράσης. 

β. Συμπράττει με τους διοικητές άλλων Υπηρεσιών της 
οικείας Αστυνομικής Διεύθυνσης σε περίπτωση σοβαρών 
επιχειρήσεων, κατόπιν εγκρίσεως ή διαταγής του Διευθυ¬ 
ντή της Υποδιεύθυνσης Αστυνομικών Επιχειρήσεων Κρή- 
της. 

γ. Σχεδιάζειτην καθημερινή διάταξη της υπηρεσίας, συ¬ 
γκροτεί διμοιρίες ή ομάδες επιχειρησιακής δράσης του 
προσωπικού και καθοδηγεί αυτό επαρκώς για την αποτε¬ 
λεσματικότερη εκπλήρωση της αποστολής του. 

δ. Συντονίζει το επιχειρησιακό έργο και αναλαμβάνει ο 
ίδιος τη διεύθυνση επιχειρήσεων, όταν κρίνει τούτο ανα¬ 
γκαίο ή διαταχθεί σχετικά. Επίσης, ασκεί διαρκή και αδιά¬ 
λειπτο έλεγχο στη συμπεριφορά και τη δράση του προ¬ 
σωπικού και λαμβάνει ή προτείνει τα προσήκοντα μέτρα. 

ε. Σχεδιάζει μέτρα και μεθόδους προστασίας του προ¬ 
σωπικού κατά τις επιχειρήσεις, μετακινήσεις, διανυκτε- 
ρεύσεις και διημερεύσεις αυτού. 

στ. Αναφέρει καθημερινά στο Διευθυντή της Υποδιεύ¬ 
θυνσης Αστυνομικών Επιχειρήσεων Κρήτης για τη δράση 
και τα αποτελέσματα της Υπηρεσίας του και τον ενημε¬ 
ρώνει άμεσα για κάθε σοβαρό περιστατικό. 

ζ. Καταρτίζει τον εμπιστευτικό τακτικό και έκτακτο σχε¬ 
δίασμά δράσης του Τμήματος Αστυνομικών Επιχειρήσε¬ 
ων και τον κοινοποιεί στη προϊστάμενή του Υποδιεύθυν¬ 
ση. Ο σχεδιασμός αυτός δύναται να τροποποιείται σε πε¬ 
ριπτώσεις που κρίνεται αναγκαία η προσαρμογή του σε 
απρόβλεπτες ή μεταβαλλόμενες συνθήκες και περιστά¬ 
σεις. Σε κατεπείγουσες σημαντικές και έκτακτες περι¬ 
πτώσεις αρκεί η προφορική ενημέρωση της οικείας Υπο¬ 
διεύθυνσης. Σε περιπτώσεις κατά τις οποίες ενδείκνυται 
ή επιβάλλεται και κατόπιν προηγούμενης εγκρίσεως του 
Διευθυντή της Υποδιεύθυνσης, κοινοποιεί το σχεδίασμά 
αυτό και στα λοιπά Τμήματα Αστυνομικών Επιχειρήσεων 
ή και σε άλλες αστυνομικές Υπηρεσίες της αυτής ή όμο¬ 
ρων Αστυνομικών Διευθύνσεων, διαδικασία η οποία σε έ¬ 
κτακτες ή επείγουσες περιπτώσεις δύναται να υλοποιεί¬ 
ται και προφορικά. 

η. Μεριμνά, σε συνεργασία με τις αρμόδιες προς τούτο 
Υπηρεσίες, για την άρτια και συνεχή εκπαίδευση του 
προσωπικού του Τμήματός του, και φροντίζει για την α¬ 
νάπτυξη και διατήρηση σε υψηλό βαθμό του ηθικού του, 
ώστε να είναι πάντοτε ικανό για την εκπλήρωση της ειδι¬ 
κής αποστολής του. 

θ. Συνεργάζεται με τις τοπικές στρατιωτικές και λοιπές 
αρχές, Ο.Τ.Α. και φορείς στα πλαίσια της αποστολής του. 

ι. Συντάσσει την έκθεση αξιολόγησης του Υποδιοικητή 
του Τμήματος και γνωματεύει σ’ αυτές που συντάσσει ε¬ 
κείνος. 

5. Το Διοικητή του Τμήματος Αστυνομικών Επιχειρήσε¬ 
ων σε περίπτωση απουσίας ή κωλύματος αναπληρώνει ο 
Υποδιοικητής. 

6. Ο Υποδιοικητής του Τμήματος Αστυνομικών Επιχει¬ 
ρήσεων φέρει το βαθμό του Αστυνόμου Β', είναι άμεσος 
βοηθός του Διοικητή και εκτελεί τα καθήκοντά του, σύμ¬ 
φωνα με τους ισχύοντες νόμους και κανονισμούς και α¬ 
νάλογα με τις διαταγές καιτις οδηγίες του. Ειδικότερα, ο 
Υποδιοικητής: 

α. Ενημερώνεται για τα προβλήματα του Τμήματος, α¬ 
ξιολογεί αυτά και συμμετέχει στο σχεδίασμά διάταξης 
της υπηρεσίας, για την αντιμετώπισή τους. 

β. Επιβλέπει τη διεξαγωγή των διοικητικής φύσεως ερ¬ 
γασιών και της επιχειρησιακής δράσης του Τμήματος και 
βεβαιώνεται προσωπικά κατά τις τακτικές συγκεντρώσεις 
και έκτακτα όταν το κρίνει αναγκαίο για την εμφάνιση και 
παράσταση του προσωπικού, καθώς και για την καθαριό¬ 
τητα καιτηνενγένει κατάσταση του οπλισμού και των λοι¬ 
πών εφοδίων που αυτό κατέχει και διατάσσει τη λήψη των 
αναγκαίων μέτρων σε κάθε περίπτωση που αυτό επιβάλ¬ 
λεται. 

γ. Συντάσσει τις εκθέσεις αξιολόγησης του προσωπι¬ 
κού του Τμήματος. 

7. Οι προϊστάμενοι των Γραφείων του Επιτελείου της Υ¬ 
ποδιεύθυνσης Αστυνομικών Επιχειρήσεων Κρήτης και 
του Γραφείου Γραμματείας των Τμημάτων Αστυνομικών 
Επιχειρήσεων φέρουν το βαθμό του Ανθυπαστυνόμου ή 
του Αρχιφύλακα που προέρχεται από παραγωγική σχολή 
ή προαγωγικές εξετάσεις και είναι υπεύθυνοι για την άρ¬ 
τια εκπλήρωση της αποστολής του Γ ραφείου τους. 


Άρθρο 4. 

Ειδικά καθήκοντα Γ ενικού Αστυνομικού Διευθυντή 
Περιφέρειας Κρήτης. 

Ο Γενικός Αστυνομικός Διευθυντής Περιφέρειας Κρή¬ 
της, πέραντων άλλων καθηκόντων και αρμοδιοτήτωντου, 
που προβλέπονται από τις κείμενες διατάξεις, έχει καιτις 
ακόλουθες αρμοδιότητες: 

α. Αξιολογεί τη δραστηριότητα της Υποδιεύθυνσης Α¬ 
στυνομικών Επιχειρήσεων Κρήτης, διαπιστώνει, καταλλή¬ 
λως, το βαθμό επίτευξης των τεθέντων στόχων και ειση- 
γείται αναλόγως. 

β. Υποβάλλει στις αρμόδιες Διευθύνσεις του Αρχηγείου 
Ελληνικής Αστυνομίας, ανά δίμηνο, λεπτομερή αναφορά 
για τη δραστηριότητα και τα αποτελέσματα της δράσης 
της Υποδιεύθυνσης Αστυνομικών Επιχειρήσεων Κρήτης. 

γ. Επιθεωρεί τακτικά, μία τουλάχιστον, φορά ανά τε¬ 
τράμηνο και έκτακτα, όταν κρίνει αναγκαίο ή διαταχθεί 
σχετικά τα Τμήματα Αστυνομικών Επιχειρήσεων Κρήτης, 
με σκοπό τη διαπίστωση του βαθμού ετοιμότητας, ικανό¬ 
τητας και αποτελεσματικότητας αυτών και εκδίδει τις α¬ 
ναγκαίες διαταγές και οδηγίες. 

δ. Αναθέτει, στο Διευθυντή της Υποδιεύθυνσης Αστυ¬ 
νομικών Επιχειρήσεων Κρήτης το συντονισμό και την ευ¬ 
θύνη της διεξαγωγής επιχειρήσεων σε περιπτώσεις μεί- 
ζονος σπουδαιότητας ή εφόσον οι επιχειρήσεις αυτές ε¬ 
ξελίσσονται σε περιοχές περισσοτέρων της μιας 
Αστυνομικών Διευθύνσεων δικαιοδοσίας του ή συμπράτ¬ 
τουν κατ’ αυτές δυνάμεις και άλλων αστυνομικών Υπηρε¬ 
σιών. 

ε. Διατάσσει ή εγκρίνει, ανάλογα, τη δραστηριοποίηση 
των Τμημάτων Αστυνομικών Επιχειρήσεων και σε εκτός 
της εδαφικής τους δικαιοδοσίας περιοχές, εφόσον ειδι¬ 
κοί λόγοι το επιβάλλουν. 

στ. Εγκρίνει την παροχή συνδρομής ή ενίσχυσης Υπηρε¬ 
σιών των Αστυνομικών Διευθύνσεων της Γ ενικής Αστυνο¬ 
μικής Διεύθυνσης Περιφέρειας Κρήτης από προσωπικό 
των οικείων Τμημάτων Αστυνομικών Επιχειρήσεων, κατό¬ 
πιν υποβολής σχετικού αιτήματος, για την αντιμετώπιση 
σοβαρών ή έκτακτων καταστάσεων. 

ζ. Συντάσσει την έκθεση αξιολόγησης του Διευθυντή 
της Υποδιεύθυνσης Αστυνομικών Επιχειρήσεων Κρήτης 
και γνωματεύει σ’ αυτές που συντάσσει εκείνος. 

Άρθρο 5. 

Έναρξη ισχύος. 

Η ισχύς του παρόντος διατάγματος αρχίζει από τη δη¬ 
μοσίευσή του στην Εφημερίδα της Κυβερνήσεως. 

Στον Υπουργό Δημόσιας Τάξης αναθέτουμε τη δημοσί¬ 
ευση του παρόντος διατάγματος.- 

Αθήνα, 12 Φεβρουάριου 2001 

